ભારતમાં કેમ્બ્રિજ ઍનાલિટિકા SCL ઇન્ડિયાનો ભાગ છે. તેની વેબસાઇટ અનુસાર આ લંડન સ્થિત SCL ગ્રૂપ અને ઓવ્લેનો બિઝનેસ ઇન્ટેલિજન્સ(OBI) પ્રાઇવેટ લી. નું સંયુક્ત સાહસ છે.

કંપનીની વેબસાઇટ મુજબ 10 રાજ્યોમાં તેના 300 કાયમી કર્મચારીઓ છે અને 1400થી વધારેનો કન્સલ્ટિંગ સ્ટાફ છે.

રાજકીય પક્ષ જેડી(યુ)ના કે.સી. ત્યાગીના પુત્ર અમરિશ ત્યાગી આ કંપનીના વડા છે. જેઓએ ભૂતકાળમાં જાહેરમાં કહ્યું છે કે તેઓ ટ્રમ્પના કૅમ્પેઇનમાં જોડાયેલા હતા.

SCL-OBI ઘણા જ પ્રકારની સેવા પૂરી પાડે છે જેમાંની એક 'પોલિટિકલ કૅમ્પેન મેનેજમેન્ટ'ની સેવા પણ છે. 

દેશના બે મુખ્ય રાજકીય પક્ષો ભાજપ અને કોંગ્રેસ પણ તેના ક્લાયન્ટ્સ હોવાનું આ કંપની જણાવે છે.

કંપનીના વાઇસ પ્રેસિડેન્ટ હિમાંશુ શર્માની લિંક્ડઇન પર જોવા મળતી વિગતોમાં સ્પષ્ટરૂપે તેઓ જણાવી ચૂક્યા છે કે તેમની કંપનીએ "ભાજપ માટે ચાર ચૂંટણી કૅમ્પેન સફળતાપૂર્વક મેનેજ કર્યા છે."

આ ચૂંટણીઓમાં વર્ષ 2014ની લોકસભા ચૂંટણીઓનો પણ સમાવેશ થાય છે. જેમાં વડાપ્રધાન નરેન્દ્ર મોદીને દેશની સત્તા મળી હતી.

શું કહેવું છે ભાજપ-કોંગ્રેસનું?

ભાજપ અને કોંગ્રેસ બન્ને પક્ષે આ કંપની સાથે કોઈ સંબંધ હોવાની વાત નકારી દીધી છે.

ભાજપ સોશિયલ મીડિયા યુનિટના પ્રમુખ અમિત માલવિયાએ બીબીસીને જણાવ્યું છે "પક્ષે ક્યારેય આ કંપની કે અમરિશ ત્યાગી વિશે સાંભળ્યું જ નથી. તો તેમની સાથે કામ કરવાનો સવાલ જ નથી."

2014ની લોકસભા ચૂંટણી માટે ભાજપનું સોશિયલ મીડિયા સંભાળનાર અરવિંદ ગુપ્તાએ બીબીસીને જણાવ્યું "SCL ગૃપ? બધી ખોટી વાત છે. કંપનીને આ વિશે પૂછો."

તમને આ વાંચવું પણ ગમશે:

જ્યારે તેમને હિમાંશુ શર્માના લિંક્ડઇન માહિતીની વાત કરી તો તેમનો જવાબ હતો "મેં કહ્યું ને કે તેમને પૂછો. કાલે હું પણ લખી દઇશ 'કોક'(ઠંડા-પીણાની કંપની) નો વાઇસ પ્રેસિડેન્ટ છું તો એ થોડી સાચું કહેવાય?"

કોંગ્રેસના સોશિયલ મીડિયા સ્ટ્રૅટજિસ્ટ દિવ્યા સ્પંદને પણ બીબીસીને જણાવ્યું કે તેમણે ક્યારેય SCL કે તેની સાથે જોડાયેલી અન્ય કોઈ કંપનીનો કામ નથી કર્યું. તેમની પાસે તેમની પોતાની ડેટા ઍનેલિટિકલ ટીમ છે.

બીબીસીએ આ કંપની સાથે વાત કરવાનો પણ પ્રયાસ કર્યો છે. પણ હજુ સુધી કોઈ જવાબ મળ્યો નથી.

નિષ્ણાતો ડેટા સિક્યુરિટી મામલે શું કહી રહ્યા છે?

ADRના વડા જગદીપ છોકરે બીબીસીને જણાવ્યું કે રાજકીય પક્ષોના સોશિયલ મીડિયામાં થતા ખર્ચને પણ સોગંદનામામાં જાહેર કરવાના હોય છે.

એસોશિયેશન ફોર ડેમોક્રેટિક... \n\nમને ઉપરના લેખ માટે સારું શીર્ષક આપો.
ફેસબુકના ડેટાનો ઉપયોગ કરીને કેમ્બ્રિજ ઍનાલિટિકાએ ભાજપને ચૂંટણીઓ જીતાડી?